Τζέιν Λούου

Η Τζέιν Ξ. Λούου (Jane X. Luu, βιετν.: Lưu Lệ HằngHữu Thiện: Jane Lưu lên núi ngắm sao..., Vietnamnet, 2004) είναι Αμερικανίδα αστρονόμος βιετναμέζικης καταγωγής.

 Τα πρώτα χρόνια 
Η Λούου γεννήθηκε τον Ιούλιο του 1963 στο τότε Νότιο Βιετνάμ (Σαϊγκόν). Ο πατέρας της τη δίδαξε γαλλικά όταν ήταν παιδί, αρχίζοντας μία ισόβια αγάπη της προς τις ξένες γλώσσεςAn Interview With...Jane Luu, 21 Μαρτίου 2003.

Η Λούου εγκαταστάθηκε στις ΗΠΑ ως πρόσφυγας το 1975, όταν το καθεστώς του Νότιου Βιτενάμ κατέρρευσε, καθώς ο πατέρας της εργαζόταν ως μεταφραστής για τα αμερικανικά στρατεύματα, κάτι που θα είχε ως αποτέλεσμα την άμεση στοχοποίηση όλης της οικογένειας από το νέο καθεστώς Autobiography of Jane Luu , 17 Σεπτεμβρίου 2012. Αρχικώς η Λούου και η οικογένειά της εγκαταστάθηκαν στο Κεντάκι, όπου είχαν συγγενείς. Μία επίσκεψη στο Jet Propulsion Laboratory στην Καλιφόρνια την ενέπνευσε να σπουδάσει αστρονομία. Φοίτησε στο Πανεπιστήμιο Στάνφορντ, παίρνοντας το πτυχίο της το 1984.Μάιος/Ιούνιος 1998 Feature Alum, Jane Luu, '84. CLASS NOTABLE: JANE LUU, '84, Scoping the Cosmos  της Erika Check, '99

 Η ανακάλυψη της Ζώνης Κάιπερ 
Ως μεταπτυχιακή φοιτήτρια στο Μπέρκλεϋ[http://groups.csail.mit.edu/mac/users/wisdom/extrasolar/Brown.pdf The Kuiper Belt] Michael E. Brown, Physics Today,  και στο Τεχνολογικό Ινστιτούτο Μασαχουσέτης (MIT), η Λούου συνεργάσθηκε με τον Αγγλοαμερικανό αστρόνομο Ντέιβιντ Τζούιτ σε μία από τις σημαντικότερες ανακαλύψεις του 20ού αιώνα στο Ηλιακό Σύστημα: την ανακάλυψη της Ζώνης Κάιπερ. Το 1992, μετά από 5 χρόνια παρατηρήσεων, ανίχνευσαν το πρώτο γνωστό σώμα της ζώνης αυτής (αν και σήμερα πλέον ο γνωστός από το 1930 Πλούτωνας θεωρείται επίσης μέλος της Ζώνης) χρησιμοποιώντας το τηλεσκόπιο των 2,2 μέτρων του Πανεπιστημίου της Χαβάης στο Μάουνα ΚέαUniversity of Hawaii 2.2-meter telescope - Public Information Richard J. Wainscoat. Το σώμα αυτό ήταν το 15760 Αλβιόν, το οποίο η Λούου βάφτισε «Σμάιλυ» από τον ομώνυμο ήρωα των κατασκοπευτικών μυθιστορημάτων του Τζον Λε Καρρέ. Μετά από αυτό, η Λούου δέχθηκε μία υποτροφία από το Επιστημονικό Ινστιτούτο του Διαστημικού Τηλεσκοπίου και επέλεξε το Πανεπιστήμιο της Καλιφόρνιας στο Μπέρκλεϋ ως ίδρυμα εργασίας. Τον ίδιο χρόνο, το 1992, ολοκλήρωσε και τη διδακτορική διατριβή της στο MIT με τίτλο «Φυσικές μελέτες αναλλοίωτων σωμάτων του Ηλιακού Συστήματος».

 Μετέπειτα σταδιοδρομία 
Μετά το διδακτορικό της, η Λούου δίδαξε στο Χάρβαρντ (από το 1994) και στο Πανεπιστήμιο του Λέιντεν στην Ολλανδία. Σήμερα όμως εργάζεται στο Εργαστήριο Λίνκολν του MIT.

Τον Δεκέμβριο του 2004, οι Λούου και Τζούιτ ανέφεραν την ανακάλυψη πάγου νερού στο μεγαλύτερο γνωστό τότε σώμα της Ζώνης Κάιπερ, τον Κουάοαρ. Υπέθεσαν ότι ο πάγος αυτός πρέπει να σχηματίσθηκε στο υπέδαφος και βγήκε στην επιφάνεια μετά από σύγκρουση με κάποιο άλλο σώμα της Ζώνης μέσα στα τελευταία εκατομμύρια έτη.

Dresselhaus, Graybiel, Luu receive 2012 Kavli Prizes - MIT News Office

 Προσωπική ζωή 
Η Λούου έχει εργασθεί για τη φιλανθρωπική οργάνωση «Save the Children» στο Νεπάλ. Της αρέσουν οι υπαίθριες δραστηριότητες και παίζει βιολοντσέλο. Είναι παντρεμένη με έναν άλλον αστρονόμο, τον Ρόνι Χούγκερβερφ (Ronnie Hoogerwerf).

 Τιμητικές διακρίσεις 
 1991: Βραβείο Αστρονομίας Annie J. Cannon
 2012: Βραβείο Σω στην αστρονομίαThe Shaw Prize in Astronomy 2012  29 Μαΐου 2012, από κοινού με τον Τζούιτ, «για την ανακάλυψη και περιγραφή των υπερποσειδώνιων αντικειμένων, ενός θησαυρού που χρονολογείται από τον σχηματισμό του Ηλιακού Συστήματος και συνιστά την από μακρού αναζητούμενη πηγή των κομητών βραχείας περιόδου». 
 2012: Βραβείο Κάβλι στην αστροφυσική, από κοινού με τον Τζούιτ και τον Μάικλ Μπράουν, «για την ανακάλυψη και τον χαρακτηρισμό της Ζώνης Κάιπερ και των μεγαλύτερων μελών της, έργο που οδήγησε σε μείζονα πρόοδο της κατανοήσεως της ιστορίας του πλανητικού μας συστήματος».
 Ο αστεροειδής 5430 Λούου της Κύριας Ζώνης, που ανακαλύφθηκε το 1988, ονομάσθηκε έτσι προς τιμή της.
 Η Λούου είναι μέλος της Νορβηγικής Ακαδημίας Επιστημών και Γραμμάτων.

 Επιλεγμένες δημοσιεύσεις 
Μερικές από τις περισσότερες από 200 επιστημονικές εργασίες που έχει δημοσιεύσει η Λούου είναι οι εξής:













 The Shape Distribution of Kuiper Belt Objects (με τον Pedro Lacerda, Ιούνιος 2003)
 Accretion in the Early Kuiper Belt I. Coagulation and Velocity Evolution (με τον Scott J. Kenyon, Astronomical Journal, Μάιος 1998)

Παραπομπές

 Εξωτερικοί σύνδεσμοι 
 «No Starry Eyed Astronomer», Vijaysree  Venkatraman  (Οκτώβριος 2012), με φωτογραφία

Κατηγορία:Βιετναμέζοι
Κατηγορία:Αμερικανοί αστρονόμοι
Κατηγορία:Αστρονόμοι του 21ου αιώνα